cyanic-selkie/wikianc huggingface dataset:
Βραχίονας
Στην ανατομία του ανθρώπου, ο βραχίονας ή μπράτσο είναι το τμήμα του ανώτερου άκρου ανάμεσα στον αρσενικό κόμβο (άρθρωση ώμου) και στον αρθρωτό σύνδεσμο. Ο βραχίονας εκτείνεται στο χέρι. Μπορεί να χωριστεί στον άνω βραχίονα, ο οποίος εκτείνεται από τον ώμο στον αγκώνα και το αντιβράχιο που εκτείνεται από τον αγκώνα μέχρι το χέρι.
Οστά
Το βραχιόνιο είναι ένα από τα τρία μακρά οστά του βραχίονα. Συνενώνεται με την ωμοπλάτη στην άρθρωση του ώμου και με τα άλλα μακρά οστά του βραχίονα, την ωλένη και την ακτίνα στην άρθρωση του αγκώνα. Ο αγκώνας είναι ο αρθρωτός σύνδεσμος μεταξύ του άκρου του βραχίονα και των άκρων της ακτίνας και της ωλένης. Το βραχιόνιο δεν μπορεί να σπάσει εύκολα. Η δύναμή του επιτρέπει να σηκώσει 140 κιλά.
Μύες
Ο βραχίονας χωρίζεται από ένα στρώμα περιτονίας (γνωστό ως πλευρικό και μεσαίο ενδομυϊκό διαχωρισμό) που διαχωρίζει τους μυς σε δύο οστεοφασικά διαμερίσματα: το πρόσθιο και το οπίσθιο διαμέρισμα του βραχίονα. Η περιτονία συγχωνεύεται με το περιόστεο (εξωτερικό στρώμα των οστών) του βραχιονίου.
Κατηγορία:Ανθρώπινη ανατομία
Βραβεία Αμερικανικής Ακαδημίας Κινηματογράφου 1952
Η 25ηη Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1952, έλαβε χώρα στις 19 Μαρτίου 1953. Η τελετή πραγματοποιήθηκε στο Θέατρο Παντάγιες στο Χόλιγουντ της Καλιφόρνιας. Ήταν η πρώτη τελετή απονομής των βραβείων Όσκαρ η οποία μεταδόθηκε από την τηλεόραση.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1952
Δημοκρατία του Μαυροβουνίου (1992–2006)
Η Δημοκρατία του Μαυροβουνίου (Република Црна Гора/Republika Crna Gora, μαυροβουνιακά: Република Црна Гора/Republika Crna Gora) ήταν ένα συστατικό ομόσπονδο κράτος της Ομοσπονδιακής Δημοκρατίας της Γιουγκοσλαβίας από το 1992 έως και το 2006. Η διακήρυξη ανεξαρτησίας του Μαυροβουνίου το 2006 ολοκλήρωσε την ύπαρξη της Γιουγκοσλαβίας, η οποία το 2003 είχε μετονομαστεί σε Σερβία και Μαυροβούνιο.
Μετά την κατάρρευση της Σοσιαλιστικής Ομοσπονδιακής Δημοκρατίας της Γιουγκοσλαβίας (ΣΟΔΓ), το Μαυροβούνιο και η Σερβία αποφάσισαν να παραμείνουν στη Γιουγκοσλαβία και να ιδρύσουν την Ομοσπονδιακή Δημοκρατία της Γιουγκοσλαβίας (ΟΔΓ), η οποία υιοθέτησε δημοκρατικούς θεσμούς και εγκατέλειψε επίσημα τον κομμουνισμό. Το Μαυροβούνιο ήταν συστατική δημοκρατία της ΟΔΓ μέχρι το 2006, όταν το Μαυροβούνιο απέκτησε την ανεξαρτησία του από τη Σερβία.
Ο εθνικός ύμνος της δημοκρατίας ήταν (από το 2004) ο Όι, σβιέτλα μάισκα ζόρο. Ο ύμνος έχει διατηρηθεί και μετά την ανεξαρτησία το 2006.
Ομοσπονδιακή Δημοκρατία της Γιουγκοσλαβίας
Κατά την είσοδο του Μαυροβουνίου στην Ομοσπονδιακή Δημοκρατία της Γιουγκοσλαβίας, ο επικεφαλής του Μαυροβουνίου, ο Μομίρ Μπουλάτοβιτς, ήταν πρώην κομμουνιστής και σύμμαχος του Σέρβου Προέδρου Σλόμπονταν Μιλόσεβιτς. Ο Μπουλάτοβιτς βοήθησε τον Μιλόσεβιτς να αναλάβει τη διακυβέρνηση της Σερβίας κατά την Αντιγραφειοκρατική Επανάσταση, στην οποία αυτός και ο Μιλόσεβιτς απέκτησαν την εξουσία στις αντίστοιχες δημοκρατίες. Στα τελευταία χρόνια της ΣΟΔΓ, ο Μπουλάτοβιτς υποστήριξε τις απαιτήσεις του Μιλόσεβιτς για το σύστημα "ένα μέλος, μία ψήφος" στο Συμβούλιο του Κομμουνιστικού Κόμματος, το οποίο θα έδινε αριθμητική υπεροχή στην ομάδα τους στο συμβούλιο. Αυτό ενθάρρυνε την κατάρρευση του Κομμουνιστικού κόμματος και αργότερα της ΣΟΔΓ. Ο Μπουλάτοβιτς άρχισε να δείχνει απροθυμία να παραμείνει στην ένωση με τη Σερβία, όταν διάφορες χώρες όπως η Ιταλία προσέφεραν γρήγορη ένταξη για το Μαυροβούνιο στην Ευρωπαϊκή Κοινότητα σε περίπτωση απόσχισης από τη Γιουγκοσλαβία. Ωστόσο η σύντομη υποστήριξη της μαυροβουνιακής ανεξαρτησίας από τον Μπουλάτοβιτς τελείωσε λόγω πίεσης από τη Σερβία. Το 1992, το Μαυροβούνιο προσχώρησε στην ΟΔΓ μετά από ένα δημοψήφισμα που πραγματοποιήθηκε την 1η Μαρτίου του ίδιου έτους. Το ίδιο έτος, η πρωτεύουσα Τίτογκραντ (από τον πρώην γιουγκοσλάβο ηγέτη Ιωσήφ Μπροζ Τίτο) μετονομάστηκε σε Ποντγκόριτσα. Το 1993, το Μαυροβούνιο εγκατέλειψε τη σημαία επί κομμουνιστικής εποχής και ενέκρινε μια νέα σημαία, απλή και παρόμοια με τη Σερβία. Το μπλε ήταν ανοιχτότερο για να ξεχωρίζεται από τη Σερβία, όπως και στη Κομμουνιστική εποχή. Αυτή η σημαία χρησιμοποιήθηκε μέχρι το 2004.
Η διαρκή ένωση του Μαυροβουνίου με τη Σερβία παρείχε νομιμότητα στη συνέχιση ενός Γιουγκοσλαβικού κράτους, σημαντικό για τη Σερβία καθώς η συνέχιση του Γιουγκοσλαβικού κράτους θα επιτρέψει στην ομοσπονδία να διεκδικήσει πρώην Γιουγκοσλαβική επικράτεια στη Βοσνία και Ερζεγοβίνη και την Κροατία που κατοικείται από Σέρβους. Επίσης, το Μαυροβούνιο είχε πρόσβαση στη θάλασσα, επιτρέποντας στη Σερβία να έχει ναυτικό και διέλευση στη θάλασσα μέσω του Μαυροβουνίου. Με την πάροδο του χρόνου, η αυταρχική φύση του Προέδρου Μιλόσεβιτς και των συμμάχων του εντός της ομοσπονδίας προκάλεσε τους Μαυροβούνιους να στραφούν προς την ανεξαρτησία, δημιουργώντας παράλληλα μια αυξανόμενη επιθυμία για αλλαγή του καθεστώτος και υποστηρίζοντας την αντιπολίτευση στη Σερβία. Η διαφωνία με τη Σερβία για την οικονομική πολιτική προκάλεσε το Μαυροβούνιο να υιοθετήσει το γερμανικό Μάρκο το 1996, ενώ περίμενε την Ευρωπαϊκή Κοινότητα να επισημοποιήσει το νέο Ευρωπαϊκό νόμισμα. Αφού ο Μπουλάτοβιτς παραιτήθηκε από πρόεδρος του Μαυροβουνίου, το 1998 ο νέος πρόεδρος Μίλο Τζουκάνοβιτς ήταν κατά του Μιλόσεβιτς (είχε γίνει πρόεδρος της Γιουγκοσλαβίας) και έθεσε το Μαυροβούνιο στην πορεία προς την ανεξαρτησία.
Συνομοσπονδία και ανεξαρτησία
Το 2003, η πρώην Γιουγκοσλαβία έγινε συνομοσπονδία και χορήγησε μεγαλύτερη αυτονομία στο Μαυροβούνιο. Μόνο η άμυνα και η εξωτερική πολιτική παρέμεινε ευθύνη για τη Γιουγκοσλαβία. Αυτό ήταν ένα βήμα που οδήγησε το Μαυροβούνιο ακόμη πιο κοντά στην ανεξαρτησία. Το 2006, το Μαυροβούνιο διεξήγαγε δημοψήφισμα ανεξαρτησίας. Το 55% ψήφισε υπέρ της ανεξαρτησίας, λίγο παραπάνω από το όριο έγκρισης (55%). Το Μαυροβούνιο έγινε ανεξάρτητο τον Ιούνιο του 2006, προκαλώντας τη Σερβία να γίνει ανεξάρτητη, τελειώνοντας τη Γιουγκοσλαβία.
Παραπομπές
Κατηγορία:Πρώην σλαβικά κράτη Κατηγορία:Πρώην δημοκρατίες Κατηγορία:Πρώην κράτη των Βαλκανίων Κατηγορία:Σερβία και Μαυροβούνιο
Κάτω Βαυαρία
Η διοικητική περιφέρεια Κάτω Βαυαρία (γερμ. Regierungsbezirk Niederbayern) είναι μια από τις επτά διοικητικές περιφέρειες του γερμανικού ομοσπονδιακού κρατιδίου της Βαυαρίας. Έχει 1.197.631 κατοίκους (30 Σεπτεμβρίου 2005) και έκταση 10.329,91 ² και βρίσκεται στο ανατολικό μέρος της Βαυαρίας. Συνορεύει στο βορρά με την διοικητική περιφέρεια Άνω Παλατινάτο, βορειοανατολικά με την Τσεχία, νοτιοανατολικά με την Αυστρία και νοτιοδυτικά με την Άνω Βαυαρία.
Διοικητική διαίρεση
Η διοικητική περιφέρεια Άνω Βαυαρία διαιρείται σε 9 επαρχίες (Landkreise) και τρεις ανεξάρτητες αστικές περιφέρειες (kreisfreie Städte), ανεξάρτητες των επαρχιών.
Εξωτερικοί σύνδεσμοι
Κατω Βαυαρία
Μπαρφλέρ
Η Μπαρφλέρ (γαλλ. Barfleur) είναι γαλλικό χωριό (παλαιότερα κωμόπολη) στο ανατολικό άκρο της χερσονήσου Κοταντέν στη Νορμανδία. Διοικητικά ανήκει στον νομό Μανς (Manche) της διοικητικής περιοχής της Νορμανδίας (Normandie). Οι κάτοικοί της ονομάζονται "Μπαρφλερέ" ή "Μπαρφλοτέ" (Barfleurais ή Barflotais αντίστοιχα) και ανέρχονται, σύμφωνα με την απογραφή του 2008, σε 667 άτομα.
Ιστορία
Το όνομα της κωμόπολης αναφέρεται για πρώτη φορά σε κείμενα του 9ου ή 10ου αιώνα. Παλαιότερες ονομασίες της ήταν Barbefloth (1066-77), Barbeflet (1163), Barbeflo (1175), 1198 Barflue (1227), Barefleu (1317) και σε λατινική μεταγραφή του 11ου αιώνα Barbatum fluctum.
right|thumb|300px|Το αναμνηστικό μετάλλιο της εκκίνησης της εκστρατείας των Νορμανδών κατά της Αγγλίας
Το 1120 το βασιλικό πλοίο Blanche-Nef ναυάγησε στα ανοικτά της Μπαρφλέρ κτυπώντας σε ένα βράχο. Στο πλοίο επέβαινε ο γιος και διάδοχος του βασιλιά Ερρίκου του Α' της Αγγλίας Γκιγιώμ Αντελέν (Guillaume Adelin, αγγλικά αναφερόμενος ως "πρίγκηπας Ουίλιαμ" (prince William)). Το γεγονός αυτό προκάλεσε χάος στην αγγλική μοναρχία. Το ναυάγιο έγινε τόσο γρήγορα, ώστε μόνο δύο από τους επιβαίνοντες κατάφεραν να επιζήσουν: Ο τιμονιέρης, ένας νεαρός από τη Ρουέν, και ο Γκοντφρουά (Godefroi), γιος του ευγενούς Ζιλμπέρ ντε λ' Αιγκλ (Gilbert de l’Aigle). Ο Γκιγιώμ Αντελέν πνίγηκε. Το γεγονός αυτό σηματοδότησε το τέλος της δουκικής προτίμησης προς την Μπαρφλέρ και το λιμάνι της.
Στο τέλος του 12ου αιώνα ο Ριχάρδος ο Λεοντόκαρδος χρησιμοποίησε το λιμάνι της Μπαρφλέρ για να αναχωρήσει για την Αγγλία. Ο Ιωάννης ο Ακτήμων διέμεινε εκεί κατά τα χρονικά διαστήματα 5 - 10 Φεβρουαρίου και 15 - 17 Σεπτεμβρίου του 1200.
Το 1348 η κωμόπολη καταστράφηκε από τα αγγλικά στρατεύματα του Εδουάρδου του Γ'. Την ίδια τύχη είχε και κατά τον 15ο και τον 16ο αιώνα. Στις 27 Μαΐου 1692 έγινε η ναυμαχία της Μπαρφλέρ, στον θαλάσσιο χώρο ανοικτά της κωμόπολης, μεταξύ του Γαλλικού και του Ολλανδοβρετανικού στόλου, η οποία οδήγησε σε ήττα των Γάλλων.
Η Μπαρφλέρ παρέμεινε κωμόπολη με έντονα θαλάσσιο χαρακτήρα, καθώς η πλειοψηφία των κατοίκων της εξακολούθησε να έχει σχέση με τη θάλασσα και διαθέτοντας στόλο από μικρά αλιευτικά (κυρίως παράκτιας αλιείας). Το 1865 έγινε η πρώτη πόλη στη Γαλλία που απέκτησε σταθμό σωσιβίων λέμβων, που δημιουργήθηκε κατά τα πρότυπα των αντίστοιχων βρετανικών, καθώς η περιοχή έξω από το λιμάνι είναι επικίνδυνη για τη ναυσιπλοΐα. Για το σκοπό αυτό κατασκευάστηκε και ένα από τα σημαντικά αξιοθέατα της σημερινής Μπαρφλέρ, ο φάρος της Γκατεβίλ (Gatteville), ο δεύτερος υψηλότερος της χώρας, που προφυλάσσει τα σκάφη από τα ίδια βράχια στα οποία ναυάγησε το Blanche-Nef.
Κατά τον Β' Παγκόσμιο Πόλεμο η Μπαρφλέρ απελευθερώθηκε από τα αμερικανικά στρατεύματα στις 24 Ιουνίου 1944 χωρίς να δοθεί μάχη. Το λιμάνι της χρησιμοποιήθηκε από τους Συμμάχους για τη μεταφορά υλικών και τροφίμων.
Σημερινή εικόνα
Το χωριό βασίζει την οικονομία του κατά κύριο λόγο στην αλιεία. Είναι διάσημο για τα αλιεύματά του, στα οποία περιλαμβάνονται, εκτός από ψάρια, αστακοί, γαρίδες και ποικίλα οστρακόδερμα. Πιο διάσημο αλίευμά της είναι τα λευκά μύδια που αλιεύονται στην ανοικτή θάλασσα. Πρόσφατα το αλίευμα αυτό δέχθηκε ισχυρό πλήγμα, καθώς ο υπερπολλαπλασιασμός ενός γένους πλανγκτόν προκάλεσε ασφυξία στα μύδια.
Η κωμόπολη - σήμερα χωριό - της οποίας οι κάτοικοι από 2.675 το 1831 είναι σήμερα μόνον 667, έχει επίσης περιληφθεί στα "πιο όμορφα χωριά της Γαλλίας" (plus beaux villages de France) και δέχεται σχετικά μεγάλο αριθμό επισκεπτών που αποθαυμάζουν τη στιγμή της άφιξης των αλιευτικών, τον φάρο Gateville, τα τυπικά κτίσματα (οικίες) του χωριού, που χρονολογούνται από τον 17ο ως τον 19ο αιώνα και είναι κατασκευασμένα από γρανίτη με στέγη από σχιστόλιθο, τον ναό του Αγίου Νικολάου (Église Saint-Nicolas), κατασκευή του 17ου-19ου αιώνα, που αντικατέστησε τον παλαιότερο ναό, που καταστράφηκε από τα κύματα και τις παλίρροιες, καθώς και τον μεσαιωνικό περίβολο του ναού της Αγίας Αικατερίνης και τον κήπο των Αυγουστίνων (Jardin des Augustines).
Στην Μπαρφλέρ γεννήθηκε, επίσης, η Αγία Μαρί-Μαντλέν (κατά κόσμον Ζυλί Ποστέλ, γαλλ. Julie Postel) η οποία ίδρυσε το Τάγμα των Αδελφών της Αγίας Μαρίας Μαγδαληνής Ποστέλ.
Εξωτερικοί σύνδεσμοι
Κατηγορία:Πόλεις της Νορμανδίας Κατηγορία:Κοινότητες της Μάγχης
Μόντενα
Η Μόντενα (ιταλικά: Modena ή Mòdna, λατινικά: Mutina), αναφερόμενη και υπό την εξελληνισμένη εκδοχή της ως Μοδένα, είναι πόλη της Βορειοδυτικής Ιταλίας, πρωτεύουσα της ομώνυμης επαρχίας, τμήματος της ευρύτερης περιφέρειας της Εμίλια-Ρομάνια. Έχει 186.188 κατοίκους.
Είναι αρχαία πόλη και έδρα αρχιεπισκοπής. Στην σημερινή εποχή είναι ιδιαιτέρως γνωστή γιατί στην ευρύτερη περιοχή έχουν την έδρα τους και τις μονάδες παραγωγής τους πολλοί περίφημοι κατασκευαστές αυτοκινήτων, όπως οι Ferrari, De Tomaso, Pagani και Maserati. Η έδρα της Lamborghini βρίσκεται σχετικά κοντά, στην Σαντ'Αγκάτα Μπολονιέζε, στην επαρχία της Μπολόνια. Ένα μοντέλο της Ferrari, η 360 Modena, πήρε το όνομα του από την πόλη.
Στην πόλη βρίσκεται το Πανεπιστήμιο της Μόντενα, το οποίο ιδρύθηκε το 1175 και είναι ένα από τα παλαιότερα στον κόσμο, ενώ στη Βιβλιοθήκη Εστένσε (Biblioteca Estense) υπάρχει σημαντική συλλογή παλαιών βιβλίων και χειρογράφων. Επίσης στην πόλη βρίσκεται και η Στρατιωτική Ακαδημία της Μόντενα (ιταλ.: Accademia Militare di Modena) που στεγάζεται στο ιστορικό κτήριο του Δουκικού Παλατιού (Palazzo Ducale).
Ο καθεδρικός ναός της πόλης, κτισμένος τον 12ο αιώνα, μαζί με την Πιάτσα Γκράντε και τον Τόρε Τσιβίκα, έχουν χαρακτηριστεί μνημείο παγκόσμιας κληρονομιάς της UNESCO από το 1997. Ο καθεδρικός μαζί με το καμπαναριό του, γνωστό ως Γκιλαρντίνα, είναι δείγματα του ρωμανικού ρυθμού. Άλλα κτίρια στην Πιάτσα Γκράντε περιλαμβάνουν το δημαρχείο και τα κτίρια της αρχιεπισκοπής. Ο ναός είναι αφιερωμένος στον Σαν Τζεμινιάνο.
Αξιομνημόνευτες προσωπικότητες
Ανάμεσα στις σημαντικές προσωπικότητες που γεννήθηκαν στην Μόντενα συγκαταλέγονται:
Εξωτερικοί σύνδεσμοι
Κατηγορία:Δήμοι της Επαρχίας της Μόντενα
Ζαν-Μαρκ Ζωμέν
Ο Ζαν-Μαρκ Ζωμάν (γεννήθηκε στις 5 Φεβρουαρίου 1970) είναι Βέλγος επαγγελματίας προπονητής καλαθοσφαίρισης και πρώην παίχτης. Είναι ο σημερινός προπονητής της Λάντστεντε Χάμερς του πρωταθλήματος BNXT.
Μετά την ενεργό δράση του, ξεκίνησε την προπονητική ως βοηθός στην Οστάνδη.
Προπονητική πορεία
Αφού ήταν βοηθός προπονητή για δύο χρόνια με την ΜΚ Οστάνδη, ο σύλλογος με τον οποίο έπαιζε επίσης ο Ζωμάν, ο Ζωμάν έγινε πρώτος προπονητής το 2010. Το 2011 απολύθηκε.
Το 2015 υπέγραψε με τους Λουγκάνο Τάιγκερς στο ελβετικό LNBA.
Το 2016, ο Ζωμάν υπέγραψε με τους Λιον ντε Ζενέβ για την περίοδο 2016-17.
Τον Απρίλιο του 2017, ο Ζωμάν ανακοινώθηκε ως ο νέος προπονητής της Οκάπι Άαλσταρ. Τον Μάρτιο του 2019, ο Ζωμάν χώρισε τους δρόμους του με την Οκάπι μετά από απογοητευτικά αποτελέσματα.
Ο Ζωμάν υπέγραψε με τους Νιου Χίροους Ντεν Μπος για την περίοδο 2019–20.
Στις 19 Οκτωβρίου 2021 υπέγραψε με την Φοίνιξ Βρυξελλών του Πρωταθλήματος BNXT. Τον Μάρτιο του 2023, οι Βρυξέλλες ανακοίνωσαν ότι ο προπονητής Ζωμάν θα αντικατασταθεί από τον Σερζ Κρεβκέρ για την περίοδο 2023–24.
Στις 5 Ιουνίου 2023, υπέγραψε με τους Λαντστέντε Χάμερς του Πρωταθλήματος BNXT.
Παραπομπές
Κατηγορία:Καλαθοσφαιριστές Ρεάλ Μαδρίτης Κατηγορία:Πόιντ γκαρντ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Γκραν Κανάρια Κατηγορία:Βέλγοι καλαθοσφαιριστές Κατηγορία:Καλαθοσφαιριστές Οστάνδης Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Απόλλωνα Πατρών
Άλκηστις (Ευριπίδη)
Η «Άλκηστις» είναι τραγωδία του ποιητή Ευριπίδη και διδάχθηκε για πρώτη φορά στα Μεγάλα Διονύσια την άνοιξη του 438 π.Χ. επί άρχοντος Γλυκίνου.
Στον τότε αγώνα πρώτος ήλθε ο Σοφοκλής, δεύτερος ο Ευριπίδης, ηλικίας τότε 46 ετών με την τετραλογία του τις «Κρήσσες» (Κρητικές γυναίκες), «Αλκμέων διά Ψήφου», «Τήλεφον» και την «Αλκήστιδα», τη μόνη σωζόμενη. Ως τέταρτο δε δράμα της τετραλογίας ήταν σατυρικό χωρίς όμως να είναι και καθαρά σατυρικό, αλλά μάλλον τραγική κωμωδία κατά την αρχαιότητα. Αν και το αρχαιότερο, δεν λείπει απ' αυτό η τεχνική του ποιητή, δηλαδή ο πρόλογος και ο από μηχανής θεός.
Η Τραγωδία Άλκηστις παρέχει πρότυπο γυναικείας συζυγικής αφοσίωσης. Η επώνυμη ηρωίδα θυσιάζεται υπέρ του ανδρός της Αδμήτου, Βασιλέως των Φερών. Όμως ο Ηρακλής κατόπιν μονομαχίας με τον θάνατο την επαναφέρει στη ζωή.
Άλκηστις
thumb|175px|left|Το [[Θέατρο του Διονύσου|αρχαίο θέατρο Διονύσου]] Η Άλκηστις είναι ένα έργο που κρατά τη θέση σατυρικού δράματος. Στο έργο του Άλκηστις (438 π.Χ.) η ηρωίδα του πεθαίνει με τη θέλησή της, για να σώσει από το θάνατο τον άνδρα της Άδμητο, βασιλέα των Φερών.
Η Άλκηστις είναι ένα ιδιαίτερο έργο. Ο Albin Lesky αναφέρει πως σε ένα πρώτο επίπεδο στην Άλκηστη αναγνωρίζουμε την ιστορία μιας γυναίκας που, ούσα ερωτευμένη, θυσιάζει τη ζωή της ανταλλάσσοντάς τη με εκείνη του άνδρα της. Την ίδια στιγμή, βέβαια, η αφήγηση προσλαμβάνει στο δράμα του Ευριπίδη διαφορετικά χαρακτηριστικά. Αυτό που κάποτε ήταν μια λύση χωρίς προβλήματα, αποδεικνύεται η αρχή μιας καινούριας δυστυχίας. Ο H. D. F. Kitto γράφει επίσης για την ηρωίδα: «Δε χρειάζεται να το πούμε, στην αβρή και σοφιστεμένη Άλκηστη δεν υπάρχουν σατυρικά ίχνη· ο μισομεθυσμένος Ηρακλής αποτελεί το περισσότερο ένα ίχνος ρηχής κωμωδίας. Το έργο είναι ατόφια τραγικωμωδία». Η αναφορά σε ορισμένους από τους μελετητές του συγκεκριμένου έργου, γίνεται για να τονιστεί η διαφορετικότητά του από όλες σχεδόν τις τραγωδίες, καθώς παίχθηκε στη θέση ενός σατυρικού δράματος και διαθέτει πλούτο στοιχείων στη δομή του.
Στο συγκεκριμένο έργο, επίσης, διακρίνουμε μια χαρακτηριστική διαφορά του Ευριπίδη από τον Σοφοκλή. Η ηρωίδα του είναι ένα αθώο θύμα, κάτι που δεν συμβαίνει με τις πρωταγωνίστριες του δεύτερου, ο οποίος τις παρουσίαζε μάλλον κατά το ηρωικό-ομηρικό πρότυπο. Είναι η μάνα, μια γήινη ύπαρξη, εύθραυστη και ταυτόχρονα σύντροφος αφοσιωμένη στο περιβάλλον, το οποίο δεν είναι άλλο από την οικογένειά της και το σπίτι της. Μέσα σε αυτόν το μικρόκοσμο μπορεί να εκδηλώσει την αυτοθυσία της. Είναι ο τρόπος με τον οποίο μπορεί να δείξει στους οικείους αλλά και τον σύζυγό της, την αγάπη της. Σε αρκετές σκηνές ο ποιητής, πότε με λεπτές αποχρώσεις πότε με έντονες συγκινήσεις, διαχωρίζει αυτόν τον ιδιαίτερο γυναικείο συναισθηματικό κόσμο από την ουδέτερη και ενίοτε αναποφάσιστη στάση των ανδρών.
Η μητρική αγάπη, η συζυγική φροντίδα, μαζί με τον πόνο της απώλειας εμπλέκονται σε στιγμές που χάνεται η ισορροπία για την ειλημμένη απόφαση της θυσίας. Η Άλκηστη πέρα από αφοσιωμένη σύζυγος όπως παρουσιάζεται, δεν παύει να είναι και μητέρα που μαζί με το νήμα της ζωής της πρέπει να κόψει και το νήμα που τη συνδέει με τα παιδιά της, όσο και με την υπόλοιπη οικογένειά της. Η γενναία της πράξη, ωστόσο, θα αναγνωριστεί από τους ίδιους τους θεούς και αυτό γίνεται εμφανές με την παρουσία του Απόλλωνα στο έργο. Ο σεβασμός που αποσπά από τους γύρω της, γίνεται γνωστός από τα λόγια του χορού (στ. 1002). Ο από μηχανής θεός είναι ικανός να δώσει μια μεταφυσική λύση για την άξια γυναίκα, να ξανακερδίσει τη ζωή της, τη σωτηρία της. Τούτο το στοιχείο της γλυκύτητας, της ανωτερότητας και της αυτοθυσίας ο Ευριπίδης το μεταφέρει σε όλη τη διάρκεια του έργου του, καταφέρνοντας να προσδώσει στην Αλκήστιδα την όψη μιας μοναδικής ηρωίδας, όσο και μητέρας-συζύγου. Αυτό φαίνεται έντονα από την απέχθειά της στην ιδέα μιας μητριάς που θα μπορούσε να αναλάβει τα παιδιά της (στ. 305).
Ζητήματα ιδεολογίας
Ο Ευριπίδης διακρίνεται ισάξια ποιητής όσο και φιλόσοφος στη διδασκαλία του συγκεκριμένου έργου. Δεν αρκείτο στην προβολή ενός έργου ως αντικειμένου ενός διαγωνισμού. Οι επαφές του με την Ασπασία, η ικανότητά του να διεισδύει στο ψυχικό βάθος των χαρακτήρων του, όπως και η πολιτική-κοινωνική του στάση προσέδιδαν στα έργα του μια ιδιαίτερη όψη. Στη μεταηρωική εποχή της Αθήνας, πιθανώς θέλησε να αντιπαραθέσει το ρόλο του αντιήρωα. Διακριτικά για να αποφύγει ενδεχόμενη κριτική από τους συμπολίτες του, με το δικαίωμα της έκρηξης, μιας κατάστασης η οποία προκύπτει από ιερή και δίκαιη αγανάκτηση των ηρωίδων του, βγάζει τη γυναίκα-σύζυγο έξω από τα στενά πλαίσια του χώρου που ζει και διαχειρίζεται -δηλαδή την οικία της- και της προσδίδει πιο ενεργό ρόλο. Αν και το σκηνικό της Αλκήστιδας εκτυλίσσεται στα όρια του οίκου, η φωνή της ηρωίδας του ξεπερνά τον αυλόγυρο του οίκου και μεταφέρει στα μάτια και τα αυτιά των ακροατών έντονο προβληματισμό. Θυσιάζεται με ηρωικό τρόπο, με μια ανδροπρεπή θα λέγαμε δυναμική και αποφασιστικότητα. Ο Ευριπίδης παρουσιάζει μεν ελαττώματα που δεν αποτελούν προνόμιο μόνο των γυναικών, -παρουσιάζονταν ωστόσο ως τέτοια στον αρχαίο κόσμο- όπως η ζήλεια, ο θυμός που φτάνει στα επίπεδα του παραλογισμού και από την άλλη προβάλλει με σαφήνεια και τις αιτίες των συγκεκριμένων αντιδράσεων. Δεν κατακρίνει αλλά συζητά και προσπαθεί να εξηγήσει με τον τρόπο του τα όσα συμβαίνουν, καθώς η Άλκηστις ή η Μήδεια συνυπάρχουν με συζύγους όπως ο Ιάσων και ο Άδμητος.
Αυτό που αναδεικνύεται στο συγκεκριμένο έργο, είναι το γεγονός πως ο Ευριπίδης δοκίμασε να απελευθερώσει τις ηρωίδες του μέσα από τους ρόλους που τους προσέδωσε. Επέτρεψε στον μέχρι τότε καταπιεσμένο συναισθηματικό κόσμο που εκπροσωπούσαν να γίνει αντικείμενο μελέτης και να ξεφύγει από την κοινωνική απομόνωση που της είχε επιβάλλει ο πατριαρχικός αρχαίος κόσμος της κλασικής εποχής. Εν τέλει ο Ευριπίδης πρώτος από όλους έθεσε ουσιαστικά μέσα από την τέχνη του το συμπέρασμα πως για ανάλογες συμπεριφορές γυναικών κύριο ρόλο κατέχει η συμπεριφορά των συζύγων τους.
Παροιμίες
«Αλκήστιδος ανδρεία» αρχαία ελληνική παροιμία σε καρτερικότητα και υπομονή.
«Σηκώθηκε απ' τον τάφο» αντίστοιχη σύγχρονη ελληνική παροιμία σε απρόσμενη ανάρρωση.
Εξωτερικοί σύνδεσμοι
Κατηγορία:Τραγωδίες του Ευριπίδη
Όουενσμπόρο
Το Όουενσμπόρο (αγγλ. Owensboro) είναι πόλη των Ηνωμένων Πολιτειών Αμερικής στην πολιτεία Κεντάκυ, έδρα της Κομητείας Ντέιβις. Ο πληθυσμός της πόλεως στην απογραφή του 2020 ήταν 60.183 κάτοικοι, αυξημένος κατά 5,1% σε σχέση με την προηγούμενη απογραφή, και την καθιστά την τέταρτη μεγαλύτερη πόλη του Κεντάκυ. Βρίσκεται περίπου 170 χιλιόμετρα νοτιοδυτικά του Λούισβιλ και αποτελεί τον βασικό οικισμό της Μητροπολιτικής περιοχής του Όουενσμπόρο, η οποία έχει πληθυσμό 116.506 κατοίκους (2020). Η πόλη είναι κτισμένη σε μια καμπή του ποταμού Οχάιο, στα σύνορα με την πολιτεία Ιντιάνα — το Όουενσμπόρο απέχει μόλις 60 χιλιόμετρα από τη σημαντική πόλη Έβανσβιλ της Ιντιάνα.
Ιστορία
Τα ίχνη καταυλισμών Ινδιάνων στην περιοχή χρονολογούνται στο 10000 π.Χ.. Ωστόσο μετά από μια σειρά αποτυχημένων εξεγέρσεών τους, υποκινημένων από τους Βρετανούς, οι τελευταίοι Ινδιάνοι, της φυλής Σώνη, υποχρεώθηκαν να εκκενώσουν την περιοχή λίγα χρόνια μετά τη λήξη της Αμερικανικής Επαναστάσεως, οπότε εγκαταστάθηκαν λευκοί Αμερικανοί, με πρώτο στη συγκεκριμένη τοποθεσία του μελλοντικού Όουενσμπόρο τον William Smeathers ή Smothers το 1797. Η πρώτη ονομασία του οικισμού που δημιουργήθηκε εκεί ήταν Γιέλοου Μπανκς (= κίτρινες όχθες»), αλλά το 1817 ιδρύθηκε επισήμως ως πόλη, παίρνοντας το όνομα Όουενσμπόρο (τότε με τη γραφή Owensborough), προς τιμή του συνταγματάρχη Έιμπραχαμ Όουεν (Abraham Owen ή Abram Owen, 1769-1811), που είχε σκοτωθεί σε μάχη εναντίον των Ινδιάνων. Το 1893 η επίσημη γραφή της ονομασίας απλοποιήθηκε σε Owensboro.
Στα τέλη του αιώνα η πόλη απέκτησε παράδοση στην απόσταξη κυρίως ουίσκι μπέρμπον. Από την άλλη, η Owensboro Wagon Company, που ιδρύθηκε το 1884, ήταν μία από τις μεγαλύτερες εταιρείες κατασκευής κλειστών αμαξών σε όλη τη χώρα. Το 1903 αναφέρεται ότι στην πόλη υπήρχαν αρκετές εγκαταστάσεις επεξεργασίας καπνών και καπναποθήκες.
Στις 14 Αυγούστου 1936 το κέντρο του Όουενσμπόρο απέκτησε την παντοτινή «διάκριση» της τοποθεσίας όπου έλαβε χώρα ο τελευταίος δημόσιος απαγχονισμός στην ιστορία των ΗΠΑ: Ο 26χρονος Αφροαμερικανός Rainey Bethea καταδικάσθηκε και απαγχονίσθηκε για τον βιασμό και τη δολοφονία της εβδομηντάχρονης Lischa Edwards. Η ατμόσφαιρα θύμιζε λαϊκό πανηγύρι, με πλανόδιους πωλητές χοτ ντογκ και μεγάλο πλήθος κόσμου, που περιελάμβανε μικρά παιδιά και πολλούς δημοσιογράφους. Σημειωτέον ότι η εκτέλεση εποπτευόταν από σερίφη θηλυκού γένους, τη Φλόρενς Σουμέικερ Τόμσον. Προτού εκπνεύσει ο Bethea, το πλήθος είχε ήδη αρχίσει να σκίζει τα ρούχα του καταδίκου για σουβενίρ. Μετά την αμηχανία που προκάλεσε (και) αυτό, το Κοινοβούλιο του Κεντάκυ έσπευσε να καταργήσει τις δημόσιες εκτελέσεις.
Αξιοσημείωτα πρόσωπα
Στο Όουενσμπόρο γεννήθηκαν μεταξύ άλλων και οι:
Εξωτερικοί σύνδεσμοι
Κατηγορία:Πόλεις του Κεντάκι
Τζον Άτα Μιλς
Ο Τζον Έβανς Άτα-Μιλς (John Evans Atta Mills, 21 Ιουλίου 1944 - 24 Ιουλίου 2012) ήταν Γκανέζος πολιτικός, ο οποίος ανέλαβε Πρόεδρος της αφρικανικής χώρας τον Ιανουάριο του 2009. Από το 1997 ως το 2001 ήταν Αντιπρόεδρος της Γκάνας επί προεδρίας του Τζέρι Τζον Ρόλιγκς. Στις εκλογές του 2000 και του 2004 είχε διεκδικήσει ανεπιτυχώς το προεδρικό αξίωμα. Ανήκε στο Εθνικό Δημοκρατικό Κογκρέσο (NDC). Παντρεύτηκε την Ερνεστίνα Ναάντου Μιλς, παιδαγωγό, και απέκτησαν έναν γιο. Ο Μιλς πέθανε όντας εν ενεργεία Πρόεδρος, τον Ιούλιο του 2012.
Πρώτα χρόνια και εκπαίδευση
Γεννήθηκε στην Τάρκουα στη Δυτική Επαρχία της Γκάνας. Έκανε σπουδές στο Γυμνάσιο Ατσιμότα και στη συνέχεια τέλειωσε το πανεπιστήμιο της Γκάνας, από όπου έλαβε πτυχίο μπάτσελορ και επαγγελματικό πιστοποιητικό στις Νομικές σπουδές το 1967.
Έκανε επίσης διδακτορικό στη Σχολή Ανατολικών και Αφρικανικών Μελετών στο Λονδίνο. Με υποτροφία Φουλμπράιτ επιλέχθηκε για τη Νομική Σχολή του πανεπιστημίου του Στάνφορντ στις ΗΠΑ. Νωρίτερα, έλαβε πτυχίο LLM από το Πανεπιστήμιο του Λονδίνου.Σε ηλικία 27 ετών απέκτησε διδακτορικό τίτλο (PhD) στον τομέα της φορολογίας και της οικονομικής ανάπτυξης. Στη συνέχεια δίδαξε στο πανεπιστήμιο της Γκάνας στο τμήμα Νομικής στο Λέγκον (Legon). Εκεί έφτασες στη θέση του επίκουρου καθηγητή και εργάστηκε επί 25 περίπου χρόνια. Την περίοδο αυτή ταξίδεψε σε όλο τον κόσμο και έλαβε μέρος σε διεθνή συμπόσια και συνέδρια με εκπαιδευτικό περιεχόμενο.
Πολιτική καριέρα
Στις 21 Δεκεμβρίου του 2006 ο Μιλς εξελέγη από το NDC ως υποψήφιος για τις προεδρικές εκλογές του 2008 με 81,4% (1.362 ψήφους). Οι γενικές εκλογές διεξήχθησαν με μεγάλη συμμετοχή στις 7 Δεκεμβρίου του 2008. Σύμφωνα με τα αποτελέσματα του πρώτου γύρου, στις προεδρικές εκλογές, ο υποψήφιος του κυβερνώντος Νέου Πατριωτικού Κόμματος Νάνα Ακούφο-Άντο προηγήθηκε με 49,3% έναντι 47,7% του Άτα-Μιλς. Στις 10 Δεκεμβρίου του 2008 ανακοινώθηκε ότι οι δύο υποψήφιοι που προηγήθηκαν στον πρώτο γύρο, Άτα-Μιλς και Ακούφο-Άντο, θα αναμετρηθούν στον τελικό γύρο στις 28 Δεκεμβρίου. Αυτό κρίθηκε απαραίτητο, καθώς κανείς εκ των δύο υποψηφίων κατάφερε να φτάσει το όριο του 50% ώστε να εκλεγεί πρόεδρος. Σύμφωνα με ανεπίσημα αποτελέσματα από τον τελικό γύρο των προεδρικών εκλογών, που διεξήχθη στις 28 Δεκεμβρίου, ο Άτα Μιλς παρουσίασε μικρό προβάδισμα της τάξης του 50,6% έναντι 49,3% για τον αντίπαλό του.
Ο δεύτερος γύρος διεξήχθη ξανά στις 2 Ιανουαρίου του 2009 στην επαρχία Τέιν, εξαιτίας παρατυπιών. Η Εκλογική Επιτροπή ανακήρυξε νικητή τον Άτα-Μιλς μετά τη διεξαγωγή εκ νέου του δευτέρου γύρου. Στις 3 Ιανουαρίου ο Άτα Μιλς ανακηρύχθηκε νικητής με οριακή πλειοψηφία (55,23% των ψήφων έλαβε ο Μιλς, και 49,77% ο αντίπαλός του Νάνα Ακούφο-Άντο). Η ορκωμοσία του έγινε στην Πλατεία Ανεξαρτησίας της πρωτεύουσας στις 7 Ιανουαρίου.
Εξωτερικοί σύνδεσμοι
Κατηγορία:Πρόεδροι της Γκάνας
Συστήματα απόφασης βασισμένα στο περιεχόμενο
Τα συστήματα απόφασης προτείνουν στους χρήστες ένα μικρό σύνολο αντικειμένων που πιθανόν να τους αρέσουν και η επιλογή αυτών γίνεται από ένα ευρύτερο σύνολο.
Τα συστήματα που βασίζονται στο περιεχόμενο προσπαθούν να προτείνουν αντικείμενα με βάση το σύνολο των αντικειμένων που έχει αξιολογήσει ο χρήστης στο παρελθόν.
Πώς χρησιμοποιείται
Τα συστήματα που βασίζονται στο περιεχόμενο απαιτούν κάποιες τεχνικές για την αναπαράσταση των αντικειμένων και την επεξεργασία του προφίλ του χρήστη και κάποιες τεχνικές για τη σύγκριση του προφίλ του με τα αντικείμενα. Η διαδικασία των συστημάτων αυτών αποτελείται από τρία βήματα:
Τρόπος αναπαράστασης δεδομένων
Ο τρόπος αναπαράστασης των δεδομένων είναι ένα σημαντικό κομμάτι στα συστήματα απόφασης. Ας εξετάσουμε τι απαιτήσεις έχουν τα συστήματα που είναι βασισμένα στο περιεχόμενο. Αρχικά, απαιτείται η αναπαράσταση των αντικειμένων από ένα διάνυσμα Χ={x1, x2,…,xn} όπου n είναι ο αριθμός των χαρακτηριστικών που έχει το αντικείμενο.
Τα χαρακτηριστικά δύνανται να έχουν τιμές: Ακόμα, μπορούμε να προσθέσουμε και ένα βάρος σε κάθε χαρακτηριστικό.
Μερικοί τρόποι για τον ορισμό των βαρών είναι οι παρακάτω: Επιπλέον, χρειαζόμαστε το σύνολο των χρηστών μαζί με το προφίλ τους. Ως προφίλ ορίζουμε το σύνολο των αξιολογήσεων που έχει ένας χρήστης μέχρι αυτή τη χρονική στιγμή.
Παρουσίαση βασικού αλγορίθμου
Παρακάτω παρουσιάζουμε ένα βασικό αλγόριθμο για τα συστήματα βασισμένα στο περιεχόμενο.
Πλεονεκτήματα/Μειονεκτήματα
Τα συστήματα περιεχομένου έχουν τόσο πλεονεκτήματα όσο και μειονεκτήματα.
Ας εξετάσουμε αρχικά κάποια από τα πλεονεκτήματα τους. Τέλος ας εξετάσουμε μερικά από τα πιο σημαντικά μειονεκτήματα τους
Εξόρυξη διεργασιών
Η εξόρυξη διεργασιών είναι μια τεχνική διαδικασίας μάνατζμεντ, που είναι χρήσιμη για την ανάλυση επιχειρηματικών διαδικασιών βασισμένες σε καταγραφή γεγονότων. Η βασική ιδέα είναι να εξορύξουμε γνώση από καταγεγραμμένα γεγονότα αποθηκευμένα από ένα σύστημα πληροφοριών. Η εξόρυξη διεργασιών στοχεύει στο να βελτιώνει αυτό το σύστημα πληροφοριών με παρεχόμενες τεχνικές και εργαλεία για να ανακαλύψει τη διαδικασία, τον έλεγχο, τα δεδομένα και τις κοινωνικές δομές από την καταγραφή γεγονότων.
Επισκόπηση
Οι τεχνικές της εξόρυξης διεργασιών συχνά χρησιμοποιούνται όταν δεν υπάρχει καμιά επίσημη περιγραφή της διαδικασίας για το πώς μπορεί να αποκτηθεί με άλλους τρόπους, ή όταν η ποιότητα μιας υπαρκτής τεκμηρίωσης είναι αμφισβητήσιμη. Για παράδειγμα, οι οικονομικοί έλεγχοι ενός συστήματος ροής μάνατζμεντ, η διεξαγωγή καταγραφής ενός συστήματος σχεδιασμού επιχειρηματικών πόρων, και το ηλεκτρονικό σύστημα καταχώρησης ενός νοσοκομείου μπορεί να χρησιμοποιηθεί για να ανακαλύψει μοντέλα που να περιγράφουν διαδικασίες, οργανισμούς και προϊόντα. Ακόμη, αυτή η καταγραφή γεγονότων μπορεί να χρησιμοποιηθεί για να συγκρίνουμε καταγεγραμμένα γεγονότα με κάποιο προγενέστερο πρότυπο για να δούμε εάν η παρατηρούμενη πραγματικότητα συμμορφώνεται σε κάποιο κατευθυντήριο ή περιγραφικό μοντέλο.
Η σύγχρονη τάση του μάνατζμεντ όπως η ΒΑΜ (Business Activity Monitoring), ΒΟΜ (Business Operation Management), ΒΡΙ (Business Process intelligence), απεικονίζει το ενδιαφέρον στο να υποστηρίζουν τη λειτουργικότητα της διάγνωσης στο πλαίσιο της τεχνολογίας διοίκησης διεργασιών (π.χ. τα συστήματα ροής μάνατζμεντ αλλά και άλλες διαδικασίες πληροφοριακών συστημάτων).
Ταξινόμηση
Υπάρχουν τρεις κατηγορίες τεχνικών εξόρυξης διαδικασίας. Η ταξινόμηση αυτή βασίζεται στο κατά πόσο υπάρχει ένα προγενέστερο μοντέλο και, αν ναι, πώς χρησιμοποιείται.
Λογισμικό για την εξόρυξη διεργασιών
Ένα πλαίσιο λογισμικού για την αξιολόγηση της διαδικασίας των αλγορίθμων εξόρυξης έχει αναπτυχθεί στο Eindhoven University of Technology από τον Wil van der Aalst και άλλους, και είναι διαθέσιμο ως πακέτο εργαλείων ανοικτού κώδικα.
Εξόρυξη διεργασιών λειτουργικότητα παρέχονται επίσης από τα ακόλουθα εμπορικά πωλητές:
Περαιτέρω ανάγνωση
Η παρούσα καταχώρηση έγινε στα πλαίσια του μαθήματος 'Διοίκηση Διεργασιών' στο τμήμα Μάρκετινγκ και Διοίκησης Λειτουργιών του Πανεπιστημίου Μακεδονίας Οικονομικών και Κοινωνικών Επιστημών
Κατηγορία:Διοίκηση Επιχειρήσεων
Κούρεμα (οικονομικός όρος)
Στα οικονομικά, ο όρος κούρεμα (haircut) αναφέρεται στην απόφαση για μείωση της ονομαστικής αξίας ενός χρηματοοικονομικού εργαλείου όπως είναι τα ομόλογα, τα έντοκα γραμμάτια του δημοσίου, τα δάνεια, κλπ.
Ο λόγος που γίνεται το κούρεμα είναι η αδυναμία από τον δανειζόμενο για την εξυπηρέτηση της υποχρέωσης που αντιπροσωπεύει το χρηματοοικονομικό εργαλείο.
Εξωτερικοί σύνδεσμοι
Κατηγορία:Χρηματοοικονομικά
Σημαία των Αμερικανικών Σαμόα
thumb|[[Αρχείο:FIAV 110000.svg|23px Λόγος σημαίας: 1:2]]
Η σημαία των Αμερικανικών Σαμόα καθιερώθηκε στις 24 Απριλίου 1960. Ο αετός που βρίσκεται στη σημαία εκπροσωπεί τη σχέση του νησιού με τις ΗΠΑ παρότι δεν ζει στο νησί. Το πτηνό κρατάει δύο παραδοσιακά σύμβολα των φυλάρχων των Σαμόα στα νύχια των ποδιών του και φέρει επίσης τη Μεγάλη Σφραγίδα των Ηνωμένων Πολιτειών. .
Τα σύμβολα είναι το ουατόγκι (ένα πολεμικό ρόπαλο που συμβολίζει την κυβερνητική εξουσία) και ένα φούε (όργανο για να διώχνει τις μύγες, που εκπροσωπεί τη σοφία των παραδοσιακών ηγετών των Σαμόα).
Ιστορία
Πριν την έλευση των Ευρωπαίων στο νησί το 18ο αιώνα, οι Αμερικανικές Σαμόα δε χρησιμοποιούσαν καμία σημαία. Από το 1800 και μετά είχαν σημαίες, αλλά εξαιτίας της έλλειψης γραπτών πηγών δεν γνωρίζουμε τι ακριβώς σημαίες είχαν εκείνη την εποχή. Για τα νησιά φιλονίκησαν η Γερμανία, το Ηνωμένο Βασίλειο και οι ΗΠΑ και η διαμάχη έληξε μετά τη διαίρεση των Σαμόα με βάση την τριμερή σύμβαση του 1899. Ως αποτέλεσμα, οι ΗΠΑ πήραν το δυτικό τμήμα και ύψωσαν τη δική τους σημαία στις 27 Απριλίου 1900. Αυτή ήταν η επίσημη σημαία των Αμερικανικών Σαμόα ως το 1960.
Από τα μέσα του 20ού αιώνα οι Σαμοανοί κλήθηκαν να προτείνουν ένα νέο σχέδιο σημαίας για το έδαφος. Ο σχεδιασμός της σημαίας έγινε από τους τοπικούς άρχοντες και το Αμερικανικό Ινστιτούτο για τα Σύμβολα. Η σημαία τέθηκε επίσημα σε ισχύ στις 27 Απριλίου 1960.
Εξωτερικοί σύνδεσμοι
Αμερικανικές Σαμόα Κατηγορία:Αμερικανικές Σαμόα
Εθνόσημο των Αμερικανικών Σαμόα
right|200px|Η Σφραγίδα των Αμερικανικών Σαμόα Η Σφραγίδα των Αμερικανικών Σαμόα (Seal of American Samoa) βασίζεται σε τοπικό σχέδιο. Τα σύμβολα που απεικονίζονται συμβολίζουν τη σοφία και την εξουσία και χρησιμοποιούνται αμφότερα από φυλάρχους. Το Tanoa (ava bowl) συμβολίζει τις υπηρεσίες προς τον αρχηγό. Το ρητό "SAMOA IA MUAMUA LE ATUA" μεταφράζεται, «Σαμόα, ας αφήσεις τον Θεό να είναι πρώτος»
Πηγή
Σαμόα Κατηγορία:Αμερικανικές Σαμόα
Γλουτοί
thumb|250px|δεξιά|Γλουτοί Οι γλουτοί είναι δύο στρογγυλεμένα τμήματα της ανατομίας που βρίσκονται στο οπίσθιο μέρος της πυελικής περιοχής των πρωτευόντων θηλαστικών (συμπεριλαμβανομένων των ανθρώπων) και σε πολλά άλλα δίποδα ή τετράποδα και περιλαμβάνουν ένα στρώμα λίπους που τοποθετείται επάνω στους μεσαίους μύες. Φυσιολογικά, οι γλουτοί επιτρέπουν το βάρος να αφαιρείται από τα πόδια ενώ κάθεστε. Σε πολλούς πολιτισμούς, παίζουν ρόλο στη σεξουαλική έλξη. Ορισμένες κουλτούρες, όπως αυτή της βικτοριανής Αγγλίας, χρησιμοποίησαν επίσης τους γλουτούς ως πρωταρχικό στόχο για την σωματική τιμωρία, καθώς το στρώμα υποδόριου λίπους των γλουτών προσφέρει προστασία από τραυματισμούς ενώ ταυτόχρονα επιτρέπει την πρόκληση πόνου.
Ανατομία
Οι γλουτοί σχηματίζονται από τις μάζες των γλουτιαίων μυών ή των "γλουτών" που υπερτίθενται από ένα στρώμα λίπους. Η ανώτερη όψη του γλουτού τελειώνει στην λαγόνια κορυφή και η κατώτερη όψη σκιαγραφείται από την οριζόντια πτυχή του γλουτιαίου.
Οι γλουτοί επιτρέπουν στα πρωτεύοντα να κάθονται όρθια χωρίς να χρειάζεται να στηρίξουν το βάρος τους στα πόδια τους, όπως κάνουν τα τετράποδα ζώα. Οι θυλυκοί μπαμπουίνοι έχουν κόκκινους γλουτούς που κοκκινίζουν για να προσελκύσουν τους αρσενικούς. Στην περίπτωση των ανθρώπων, τα θηλυκά τείνουν να έχουν αναλογικά ευρύτερους και παχύτερους γλουτούς λόγω του υψηλότερου υποδόριου λίπους και των αναλογικά ευρύτερων γοφών.
Κατηγορία:ανατομία
Βραβεία Αμερικανικής Ακαδημίας Κινηματογράφου 1953
Η 26η Απονομή των Βραβείων της Ακαδημίας Κινηματογράφου, που τίμησε τις καλύτερες ταινίες οι οποίες προβλήθηκαν το έτος 1953, έλαβε χώρα στις 25 Μαρτίου 1954 στο Θέατρο RKO Pantages στο Χόλιγουντ της Καλιφόρνιας, καθώς και στο θέατρο NBC Century στην Νέα Υόρκη.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1953
Υπουργείο Υγείας (Ελλάδα)
thumb|120px|Λογότυπο του Υπουργείου που χρησιμοποιείται στις συνεντεύξεις τύπου και στους υπαγόμενους φορείς To Υπουργείο Υγείας είναι υπουργείο της ελληνικής κυβέρνησης με βασική αρμοδιότητα τη διαχείριση του Εθνικού Συστήματος Υγείας της χώρας και την εποπτεία των ιδιωτικών φορέων υγειονομικής φροντίδας, καθώς και τον προγραμματισμό και υλοποίηση πολιτικών Δημόσιας Υγείας. Εδρεύει στην οδό Αριστοτέλους 17, στην Αθήνα,
Ιστορία
Συνοπτικά, οι προκάτοχοι του Υπουργείου:
Το 1833 συνίσταται το Υγειονομικό Τμήμα, υπαγόμενο στο Υπουργείο Εσωτερικών. Από το 1894 μέχρι το 1914 λειτουργούσε η Διεύθυνση Δημοσίας Υγιεινής και Αντιλήψεως του ΥΠΕΣ ως το κύριο διοικητικό όργανο για τις υγειονομικές υπηρεσίες του κράτους. Στις 14 Ιουνίου 1917 ιδρύεται το Υπουργείο Περιθάλψεως και μέχρι το 1922 που αντικαταστάθηκε από το βραχύβιο Υπουργείο Υγιεινής και Κοινωνικής Προνοίας. Το διαδέχθηκε το Υπουργείο Υγιεινής, Προνοίας και Αντιλήψεως. Το 1926 καταργείται προσωρινώς για να ιδρυθεί το Υπουργείο Υγιεινής, Προνοίας και Αντιλήψεως. Το 1928 Υπουργείο Υγιεινής ιδρύεται και το 1932 το Υπουργείο Κρατικής Υγιεινής και Αντιλήψεως μέχρι το 1935 που θα αντικατασταθεί από το Υπουργείο Υγιεινής, Προνοίας και Αντιλήψεως. Το 1940 μετονομάζεται σε Υπουργείο Υγιεινής, Προνοίας και Αντιλήψεως, το 1941 σε Υπουργείον Κοινωνικής Προνοίας και Αντιλήψεως ενώ το 1942 υπήρξαν δύο Υπουργεία, το Υπουργείο Κρατικής Προνοίας και Αντιλήψεως και το Υπουργείο Εθνικής Προνοίας. Το 1944 επανήλθε το Υπουργείο Υγιεινής, το 1945 αντικαθίσταται από το Υπουργείο Κοινωνικής Προνοίας (συγχώνευση Υπουργείων Κοινωνικής Προνοίας και Υγιεινής). Το 1962 επανέρχεται το Υπουργείο Υγιεινής για να καταργηθεί το 1967 και να ενταχθεί στη Γενική Διεύθυνση Υγιεινή του Υπουργείου Κοινωνικής Πρόνοιας.
Το 1968 ανεξαρτητοποιείται ξανά ως Υπουργείο Κοινωνικών Υπηρεσιών και ενετάγησαν για πρώτη φορά οι αρμοδιότητες του τομέα των κοινωνικών ασφαλίσεων. Στις 2 Ιουλίου 1982 με το Ν. 1266/1982 το Υπουργείο Κοινωνικών Υπηρεσιών καταργήθηκε και στη θέση του συστάθηκαν το Υπουργείο Υγείας και Πρόνοιας και το Υπουργείο Κοινωνικών Ασφαλίσεων. Στις 26 Ιουλίου 1985 με το Ν. 1558/1985 το Υπουργείο Υγείας και Πρόνοιας και το Υπουργείο Κοινωνικών Ασφαλίσεων καταργήθηκαν. Στη θέση του πρώτου συστάθηκε το Υπουργείο Υγείας, Πρόνοιας και Κοινωνικών Ασφαλίσεων με την υπαγωγή σε αυτό της Γενικής Γραμματείας Κοινωνικών Ασφαλίσεων, στην οποία συγκροτήθηκε το δεύτερο. Στις 14 Σεπτεμβρίου 1995 με το Π.Δ. 372/1995, μετά από πρόταση του Πρωθυπουργού Α. Παπανδρέου, το Υπουργείο Υγείας, Πρόνοιας και Κοινωνικών Ασφαλίσεων μετονομάστηκε σε Υπουργείο Υγείας και Πρόνοιας με τη μεταφορά από αυτό της Γενικής Γραμματείας Κοινωνικών Ασφαλίσεων στο Υπουργείο Εργασίας. Στις 10 Μαρτίου 2004 με την απόφαση Υ 1/10.3.2004 του Πρωθυπουργού Κ. Καραμανλή το Υπουργείο Υγείας και Πρόνοιας μετονομάστηκε σε Υπουργείο Υγείας και Κοινωνικής Αλληλεγγύης. Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, το Υπουργείο Υγείας και Κοινωνικής Αλληλεγγύης μετονομάστηκε σε Υπουργείο Υγείας. Στις 27 Ιανουαρίου με την απόφαση Υ 2/27.1.2015 του Πρωθυπουργού Α.Τσίπρα, το Υπουργείο Υγείας  μετονομάστηκε σε Υπουργείο Υγείας, Κοινωνικής Ασφάλισης και Κοινωνικής Αλληλεγγύης.
Αποστολή
Αποστολή του Υπουργείου είναι η άσκηση κοινωνικής πολιτικής για την υγεία και την πρόνοια, που περιλαμβάνει:
Εξωτερικοί σύνδεσμοι
Υγείας  Κατηγορία:Υπουργεία Υγείας
433 Έρως
Ο 433 Έρως είναι το πρώτο γεωπλήσιο αντικείμενο που ανακαλύφθηκε, και πήρε το όνομα του ελληνικού θεού για τον έρωτα. Είναι ένας αστεροειδής τύπου S (πυριτούχος) με διαστάσεις περίπου 34.4×11.2×11.2 χλμ. σε μέγεθος, το δεύτερο μεγαλύτερο γεωπλήσιο (ΝΕΑ) αντικείμενο μετά τον αστεροειδή 1036 Γανυμήδης, που ανήκει στους αστεροειδείς Άμορ. Διασχίζει την τροχιά του Άρη και ήταν ο πρώτος αστεροειδής που ήταν γνωστό ότι έρχεται μέσα από την τροχιά του Άρη. Ο Έρως είναι ένα από τα λίγα γεωπλήσια αντικείμενα με μέγιστη διάμετρο πάνω από 10 χιλιόμετρα.
Αντικείμενα με τροχιά όπως αυτή του Έρωτα μπορούν να υπάρχουν μόνο για λίγα εκατομμύρια χρόνια πριν η τροχιά τους διαταραχθεί από βαρυτικές αλληλεπιδράσεις. Προσομοιώσεις δείχνουν ότι ο Έρως θα διασχίζει την τροχιά της Γης σε λιγότερο από 2 εκατομμύρια χρόνια.
Φυσικά χαρακτηριστικά
μικρογραφία|αριστερά|300px Η επιφανειακή βαρύτητα εξαρτάται από την απόσταση ενός σημείου στην επιφάνεια μέχρι το κέντρο βαρύτητας του αντικειμένου. Η επιφανειακή βαρύτητα του Έρωτα διαφέρει, καθώς ο Έρως δεν είναι σφαιρικός αλλά είναι ένα σε σχήμα επιμηκυμένου φιστικιού (ή σχήμα πατάτας) αντικείμενο. Κατά τη διάρκεια της μέρας η θερμοκρασία στον Έρωτα φτάνει περίπου τους 100 °C στο περιήλιο. Κατά τη διάρκεια της νύκτας οι μετρήσεις φτάνουν περίπου τους -150 °C. Η πυκνότητα του Έρωτα είναι περίπου 2,5 g/cm3, περίπου η ίδια με τον φλοιό της Γης. Περιστρέφεται μία φορά κάθε 5,27 ώρες γύρω από τον εαυτό του.
Πριονοκαρχαρίας
Οι πριονοκαρχαρίες είναι καρχαρίες οι οποίοι ανήκουν στην τάξη πριστιοφορόμορφα και διαθέτουν ένα χαρκτηριστικό ρύγχος με δόντια. Χρησιμοποιούν το ρύγχος τους για να ακινητοποιούν τη λεία τους. Απαντόνται στα νερά γύρω από τη Νότια Αφρική, την Ιαπωνία και την Αυστραλία, σε βάθος μεγαλύτερο από 40 μέτρα.
433 Έρως
Εξωτερικοί σύνδεσμοι
Ερως
Πριονοκαρχαρίας
Οι πριονοκαρχαρίες διαθέτουν δύο μουστάκια που ξεκινούν από τη μέση του ρύγχους τους. Έχουν δύο ραχιαία πτερύγια και όχι πρωκτικό. Το γένος Πλιότρημα έχει έξι βράγχια, ένω οι καρχαρίες του γένους πριοντιοφόρος έχουν συνήθως πέντε. Φτάνουν σε μήκος 1,7 μέτρων. Τρέφονται με καλαμάρια, ψάρια και καρκινοειδή, ανάλογα με το είδος. Κολυμπούν πάνω από το βυθό και χρησιμοποιούν τα μουστάκια και τις φύσιγγες του Λορετζίνι για να εντοπίσουν τη λεία τους.
Αν και μοιάζει πολύ με το πριονόψαρο, το πριονόψαρο φτάνει σε πολύ μεγαλύτερο μέγιστο μήκος και δεν έχει μουστάκια, ενώ τα βράγχια είναι περισσότερο κάτω από το σώμα και όχι στο πλάι.
Εξωτερικοί σύνδεσμοι
Κατηγορία:Πριστιοφορόμορφα Κατηγορία:Καρχαρίες
Μετατόπιση UTC
Η μετατόπιση UTC είναι η διαφορά σε ώρες και λεπτά από την Συντονισμένη Παγκόσμια Ώρα (UTC) για συγκεκριμένο τόπο και ημερομηνία. Γενικά εμφανίζεται με τη μορφοποίηση ±[ωω]:[λλ], ±[ωω][λλ], ή ±[ωω]. Έτσι, εάν η ώρα που περιγράφεται είναι μία ώρα μπροστά από την ώρα UTC (όπως η ώρα στο Βερολίνο κατά τη διάρκεια του χειμώνα), η μετατόπιση UTC θα είναι η "+01:00", "+0100", ή απλά "+01".
Κάθε κατοικημένο μέρος του κόσμου έχει μετατόπιση UTC που είναι πολλαπλάσιο των 15 λεπτών, και η πλειοψηφία των μετατοπίσεων (καθώς και όλες οι ζώνες ναυτικής ώρας ) μετράται σε ώρες.
Ο UTC είναι ισοδύναμο του GMT.
Ζώνη ώρας και μετατόπιση ώρας
Μια ζώνη ώρας είναι μια γεωγραφική περιοχή όπου οι κάτοικοι χρησιμοποιούν την ίδια επίσημη ώρα.
Εθνική Καταλονίας (ποδόσφαιρο ανδρών)
Η εθνική ομάδα ποδοσφαίρου της Καταλονίας (καταλανικά: Selecció de futbol de Catalunya) είναι η ομάδα ποδοσφαίρου της αυτόνομης κοινότητας της Καταλονίας, αυτόνομης κοινότητας της Ισπανίας. Η εθνική ομάδα ελέγχεται από την Καταλανική Ομοσπονδία Ποδοσφαίρου, και δεν είναι αναγνωρισμένη διεθνώς. Συμμετέχει σε διεθνείς διοργανώσεις, όπως το Παγκόσμιο Κύπελλο ή το Ευρωπαϊκό Πρωτάθλημα. Από το 1912, παίζει φιλικούς αγώνες απέναντι σε χώρες ή ομάδες, ή απέναντι σε άλλες κοινότητες της Ισπανίας.
Ο Γιόχαν Κρόιφ, ιστορικός παίκτης και προπονητής της Μπαρτσελόνα, ήταν ο ομοσπονδιακός προπονητής της Καταλονίας από τις 2 Νοεμβρίου 2009, ημερομηνία κατά την οποία διαδέχτηκε τον Πέρε Γκρατακός στην τεχνική της ηγεσία. Τον Κρόιφ αντικατέστησε ο Τζεράρντ Λόπεζ.
Μετατόπιση UTC
Ζώνη ώρας και μετατόπιση ώρας
Σε οποιαδήποτε ζώνη ώρας, οι κάτοικοι εφαρμόζουν την χειμερινή ώρα όλο το χρόνο (όπως γίνεται στη Ρωσία ή τη Νότια Αφρική), η εφαρμόζουν την χειμερινή ώρα τον χειμώνα και την θερινή ώρα το καλοκαίρι (όπως γίνεται στο μεγαλύτερο μέρος των Ηνωμένων Πολιτειών και της Ευρώπης).
Εθνική Καταλονίας (ποδόσφαιρο ανδρών)
Ιστορία
Το 1904, χάρη στη στήριξη της Καταλανικής Ομοσπονδίας Ποδοσφαίρου, η εθνική ομάδα της Καταλονίας δίνει τον πρώτο της αγώνα. Ωστόσο, από το 1912 που κάνει τα "σοβαρά" ξεκινήματα της με έναν αγώνα απέναντι στη Γαλλία. Στη διάρκεια των δεκαετιών 10, 20 και 30, η εθνική ομάδα της Καταλονίας έζησε τις χρυσές στιγμές της.
Μετατόπιση UTC
Θερινή ώρα
Πολλές περιοχές στη Βόρεια Αμερική, την Ευρώπη και την Αυστραλία χρησιμοποιούν τη θερινή ώρα (DST). Η μετατόπιση UTC κατά τη διάρκεια της χρήσης της θερινής ώρας συνήθως είναι η προσθήκη μίας ώρας στη χειμερινή ώρα. Η Κεντρική Ευρωπαϊκή Ώρα (UTC+01:00) αντικαθίσταται από την Κεντρική Ευρωπαϊκή Θερινή Ώρα (UTC+02:00), και η Χειμερινή Ώρα Ειρηνικού (UTC−08:00) αντικαθίσταται από την Θερινή Ώρα Ειρηνικού (UTC−07:00).
Εξωτερικοί σύνδεσμοι
Κατηγορία:Ζώνες ώρας Κατηγορία:Μετατοπίσεις UTC
Εθνική Καταλονίας (ποδόσφαιρο ανδρών)
Ιστορία
Με τον ερχομό του Φράνκο στην εξουσία, οι καταλανικές ομάδες διεγράφηκαν από τα τοπικά πρωταθλήματα της Ισπανίας.
Με τον θάνατο του δικτάτορα ξεκινάει μία άλλη εποχή για την εθνική ομάδα της Καταλονίας. Το 1976 η Καταλονία παίζει αγώνα απέναντι στη Σοβιετική Ένωση, αλλά έπειτα κάνει 14 χρόνια να ξαναπαίξει αγώνα. Ο Γιόχαν Κρόιφ, Ολλανδός παλιός μεγάλος παίκτης και προπονητής της Μπαρτσελόνα, αναλαμβάνει ομοσπονδιακός προπονητής της Καταλονίας από τις 2 Νοεμβρίου 2009, ημερομηνία κατά την οποία διαδέχτηκε τον Πέρε Γκρατακός στην τεχνική της ηγεσία. Στις 23 Δεκεμβρίου 2011, όταν ανακοίνωσε τη λίστα με τους παίκτες που είχαν κληθεί για τον αγώνα με αντίπαλο την Τυνησία, ο Γιόχαν Κρόιφ δήλωσε πως είχε στη διάθεσή του την καλύτερη καταλανική ομάδα στην ιστορία.
Εξωτερικοί σύνδεσμοι
Καταλονία * Κατηγορία:Ευρωπαϊκές εθνικές και επίσημες ομάδες μη συνδεδεμένες με τη FIFA
889 Ερινύα
Η Ερινύα (Erynia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,056. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τις Ερινύες της ελληνικής μυθολογίας.
Φυσικά χαρακτηριστικά
Η Ερινύα περιστρέφεται γύρω από τον εαυτό της μία φορά κάθε 9 ώρες και 53 λεπτά. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Ερινυα
Πάουλ φαν Σόμερ Ι
Ο Πάουλ φαν Σόμερ (φλαμανδικά: Paul van Somer περ. 1577 – 1621, αναφερόμενος επίσης και ως Paulus van Somer) ήταν Φλαμανδός ζωγράφος, ο οποίος μετοίκησε από την Αμβέρσα στην Αγγλία κατά τη διάρκεια της βασιλείας του Ιακώβου Α΄ και έγινε ένας από τους κορυφαίους ζωγράφους της βασιλικής Αυλής. Ζωγράφισε πορτρέτα, τόσο του Ιακώβου όσο και της συζύγου του, βασίλισσας Άννας, και ευγενών όπως του Λούντοβικ Στιούαρτ, κόμητος του Λέννοξ, της Ελίζαμπεθ Στάνλεϋ, κόμισσας του Χάντινγκτον και της Λαίδης Ανν Κλίφφορντ.